Diari Oficial de la Generalitat Valenciana


Sumari del DOGV 4068, del 21-08-2001 (2001/7891)

Informació pública de la modificació puntual del Pla General d'Ordenació Urbana sobre patrimoni municipal del sòl.
------------------------------------------------------------------------------------------------------------------

### Dades del document

Número de DOGV
:   4068

Data del DOGV
:   21-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7891


Organisme emissor
:   Ajuntament d'Onda

Tipus de document
:   Anunci

Informació pública de la modificació puntual del Pla General d'Ordenació Urbana sobre patrimoni municipal del sòl. [2001/F7891]
  
El Ple de l'ajuntament, en la sessió ordinària del dia 25 de juny de 2001, va adoptar el següent acord:
  
Primer. Acordar introduir en les normes urbanístiques del Pla General d'Ordenació Urbana d'Onda, per mitjà d'una modificació puntual d'aquestes, un nou títol (núm. 8) amb la denominació Patrimoni Municipal del Sòl, amb el següent tenor literal:
  
«Article 8.1. Constitueixen el Patrimoni Municipal del Sòl els següents béns:
  
a) Béns patrimonials classificats pel planejament urbanístic com a urbà o urbanitzable.
  
b) Terrenys desafectats de la seua destinació pública.
  
c) Els immobles que figuren en el pla general com a dotacions públiques.
  
d) El sòl corresponent al 10% de l'aprofitament del sector o àmbit corresponent de cessió obligatòria i gratuïta per part dels titulars de sòl urbanitzable.
  
e) Ingressos públics procedents dels excedents d'aprofitament o de l'alienació del patrimoni municipal del sòl.
  
f) Sòl adquirit per expropiació (o per mitjà de tempteig o retracte) amb la finalitat d'ampliació del patrimoni municipal del sòl amb qualsevol qualificació o classificació.
  
g) Qualsevol aportació complementària al patrimoni municipal del sòl que assumisca l'urbanitzador en els programes d'actuació integrada per gestió indirecta, d'acord amb la Llei Reguladora de l'Activitat Urbanística.
  
Article 8.2. Fins
  
El Patrimoni Municipal del Sòl tindrà les següents finalitats:
  
a) Regular el mercat de terrenys.
  
b) Obtindre reserves de sòl per a actuacions d'iniciativa pública.
  
c) Facilitar l'execució del planejament.
  
Article 8.3. Destinació
  
La destinació del Patrimoni Municipal del Sòl serà la següent:
  
1. Construcció d'habitatges de protecció pública.
  
2. Qualsevol dels següents usos d'interés social:
  
a) Execució d'infraestructures de millora d'aparcaments.
  
b) Execució d'obres de millora de qualitat ambiental, ambient i paisatge urbà, xarxa viària, redisseny d'espais urbans i remodelació del nucli antic, incloent-hi places públiques.
  
c) Creació d'una xarxa de dotacions i equipaments públics i especialment de jardins, àrees esportives, centres educatius, culturals, museus, assistencials i socials.
  
d) Protecció i adquisició del patrimoni edificat de valor històric.
  
3. La seua alienació.
  
Article 8.4. Ingressos
  
Els ingressos obtinguts de l'alienació del Patrimoni Municipal del Sòl es destinaran a:
  
a) La conservació i ampliació d'aquest.
  
b) El finançament de les actuacions previstes en l'article 8.3.2.»
  
Segon. Acordar el sotmetiment a informació pública, pel període d'un mes, per mitjà de la publicació en el Diari Oficial de la Generalitat Valenciana i en un diari no oficial d'àmplia difusió a la localitat (articles 38.2 A) de la Llei Reguladora de l'Activitat Urbanística (Llei 6/1994) i 158 del RPCV (Decret 201/1998), de la citada proposta de modificació puntual del Pla General d'Ordenació Urbana d'Onda.